**GALUTINĖ OBJEKTO APŽIŪRA**

**SUBPROCESO STANDARTAS**

|  |  |
| --- | --- |
| **Taikoma**:  Infrastruktūros palaikymo ir vystymo grupė ir Projektų valdymo grupė | **Atsakingas už įgyvendinimą**:  Infrastruktūros priežiūros skyriaus komandos vadovas Saulius Balčiūnas |
| **Parengė**:  Infrastruktūros priežiūros skyriaus komandos vadovas Saulius Balčiūnas | **Patvirtino**:  Infrastruktūros palaikymo ir vystymo grupės vadovas Martynas Gedaminskas |
| **Suderino:**  Veiklos efektyvumo valdymo komandos procesų valdymo projektų vadovas Aleksandr Vybornyj  Infrastruktūros priežiūros skyriaus vadovas Modestas Lukošiūnas  Projektų valdymo grupės vadovas Gediminas Katinas | **Funkcija:**  PP2 Infrastruktūros valdymas |

1. **PASKIRTIS**


Aprašyti galutinės objekto apžiūros organizavimo veiksmus, atsakomybes ir terminus statybos dalyviams įgyvendinant STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ reikalavimus ir atlikti savalaikę statinio registraciją

1. **SĄVOKOS, SUTRUMPINIMAI IR APIBRĖŽIMAI**
   1. Subprocese naudojamos sąvokos, sutrumpinimai, apibrėžimai:

| Sąvoka, sutrumpinimas | Apibrėžimas |
| --- | --- |
| Atliktų statybos darbų perdavimo statytojui (užsakovui) procedūra | Tai procedūra, kurios metu rangovas perduoda, o statytojas (užsakovas) įvertina pagal rangos pirkimo sutartyje (sutarties sąlygose), projekte ir normatyviniuose statybos techniniuose dokumentuose nustatytus reikalavimus, priima atliktus statybos darbus ir pasirašo atliktų statybos darbų perdavimo statytojui (užsakovui) aktą arba nepriimtų statybos darbų aktą |
| BAK | AB „Via Lietuva“ Korporatyvinių reikalų grupės biuro administravimo komanda |
| DVS | Bendrovės dokumentų valdymo sistema |
| DWG lyginamasis | Techninio (techninio darbo) projekto ar paprastojo remonto aprašo paskutinės su akcine bendrove „Via Lietuva“ suderintos laidos sprendinių faktinis sulyginimas (sudengimas) DWG formatu su rangovo faktiškai atliktais statybos darbais, pažymėtais (užfiksuotais) išpildomojoje dokumentacijoje, t. y. parengtoje kontrolinėje geodezinėje nuotraukoje (DWG lyginamasis) |
| Esminis trūkumas (defektas) | Tai objekto ar bet kurios jo dalies, statybos darbų, ar bet kurio pagal rangos pirkimo sutartį rangovo atlikto darbo, pateikto dokumento ir (ar) paslaugos neatitikimas rangos pirkimo sutartyje (sutarties sąlygose), projekte ir normatyviniuose statybos techniniuose dokumentuose nustatytiems reikalavimams, esminiams statinių reikalavimams, arba kelia grėsmę asmenų ar turto saugumui |
| Galutinė projekto laida | Tai projekto ar projekto sprendinių dokumento (-ų) laida, po atliktų statybos darbų pateikta projekto vykdymo priežiūros vadovo, įvertinus visus projektinių sprendinių keitimus, papildymus ar taisymus |
| Bendrovė | Akcinė bendrovė „Via Lietuva“ |
| Infostatyba | Lietuvos Respublikos statybos leidimų ir statybos valstybinės priežiūros informacinė sistema |
| Neesminis trūkumas | Tai objekto ar bet kurios jo dalies, statybos darbų, ar bet kurio pagal rangos pirkimo sutartį rangovo atlikto darbo, pateikto dokumento ar paslaugos trūkumas, kuris neatitinka esminio trūkumo (defekto) sąvokos, ir kurį rangovas įsipareigoja pašalinti per atliktų statybos darbų perdavimo statytojui (užsakovui) akte nurodytą terminą. Neesminių trūkumų pašalinimo terminas parenkamas pagal meteorologines sąlygas, technologinių procesų pobūdį ir medžiagų reikalingų atlikti darbams tiekimo terminus, bet šis terminas negali viršyti 6 mėnesių laikotarpio |
| Normatyviniai statybos techniniai dokumentai | **Vidiniai:**  Visi dokumentai, kurie yra paskelbti Via Lietuva internetinės svetainės skiltyje “ Normatyviniai dokumentai”: <https://vialietuva.lt/normatyviniai-dokumentai>  **Išoriniai:**  LR Civilinis kodeksas;  LR Statybos įstatymas;  LR Kelių įstatymas;  Kelių priežiūros tvarkos aprašas, patvirtintas LRV 2004 m. vasario 11 d. nutarimu Nr. 155 „Dėl Kelių priežiūros tvarkos aprašo patvirtinimo“ (LRV 2017 m. kovo 22 d. nutarimo Nr. 212 redakcija);  Statybos techniniai reglamentai, kurių aktualios redakcijos pateikiamos www.e-tar.lt internetinėje svetainėje;  Lietuvos Respublikos standartai (LST);  Europos standartai (EN);  Tarptautiniai standartai (ISO) |
| Objektas | Tai nutiestas (pastatytas), rekonstruotas, sutaisytas (suremontuotas) valstybinės reikšmės kelias, ar kelio ruožas, ar kelio elementas, nurodytas rangos pirkimo sutartyje |
| Piketas arba PK | Laikinas geodezinis ženklas – kuoliuku pažymėtas trasos taškas |
| Projektas | Tai dokumentų visuma, kuriame pateikti techninės srities, inžinerinių sistemų ir inžinerinių tinklų ar susisiekimo komunikacijų projektiniai sprendiniai |
| Rangos pirkimo sutartis | Tai sutartis, kurios samprata pateikta LR Civilinio kodekso 6.681 straipsnio I dalyje |
| SLD | Statybą leidžiantis dokumentas |
| Statybos proceso dalyviai | Tai rangovas, statybos darbų techninis prižiūrėtojas, projekto vykdymo priežiūros vadovas ir statytojas (užsakovas), dalyvaujantys atliktų statybos darbų perdavimo statytojui (užsakovui) procedūroje |
| Statinio statybos vadovas | Rangovo vidaus teisės aktu paskirtas kvalifikuotas specialistas, turintis statybos, architektūros ar kitą aukštąjį inžinerinį išsilavinimą, atestuotas nustatyta tvarka, kuris, atstovaudamas rangovui įgyvendina statinio projektą nuo statybos pradžios iki statybos užbaigimo, vadovauja bendriesiems statybos darbams ir pagal kompetenciją atsako už pastatyto statinio normatyvinę kokybę |
| Statytojas | Akcinė bendrovė „Via Lietuva“, atliekanti statytojo funkciją |
| Užsakovas | Akcinė bendrovė „Via Lietuva“ arba fizinis ar juridinis asmuo, veikiantis pagal bendradarbiavimo sutartį su Bendrove, atliekantys užsakovo funkciją |
| TS | Techninė specifikacija |

Kitos šiame subproceso standarte vartojamos sąvokos atitinka Lietuvos Respublikos statybos įstatymo 2 straipsnyje ir Lietuvos Respublikos kelių įstatymo 2 straipsnyje apibrėžtas sąvokas.

1. **SUBPROCESO SCHEMA**



1. **SUBPROCESO SCHEMOS APRAŠYMAS**

| Veiksmo pavadinimas | Veiksmo aprašymas | Atsakingi asmenys | Naudojamos priemonės | Susiję procesai | Atlikimo laikas / trukmė |
| --- | --- | --- | --- | --- | --- |
| 1. Informuoti techninį prižiūrėtoją bei Bendrovę, kad atlikti visi darbai pagal sutartį | Rangovas, atlikęs rangos pirkimo sutartyje nurodytus darbus, gavęs visų kontrolinių laboratorinių tyrimų, bandymų ir matavimų rezultatus, atitinkančius normatyvinių dokumentų reikalavimus, arba susitaręs su AB “Via Lietuva” kitaip (rangos pirkimo sutarties šalims pasirašius papildomą susitarimą prie rangos pirkimo sutarties), ne vėliau, kaip 1 d. d. po paskutinio įrašo statybos žurnale patvirtinimo, oficialiu raštu kreipiasi į statinio statybos techninį prižiūrėtoją su prašymu atlikti galutinę objekto apžiūrą (prašymo kopija pateikiama AB “Via Lietuva”), pateikdamas parengtą ir (arba) atnaujintą dokumentaciją, susijusią su rangovo įsipareigojimais, nustatytais rangos pirkimo sutartyje.  Toliau vykdomas 2 veiksmas, o AB “Via Lietuva” gautas raštas užregistruojamas ir priskiriamas prie projekto.  **PASTABA**: Rangovas iki pranešimo dėl rangos darbų užbaigimo ir galimos komisijos organizavimo išsiuntimo AB “Via Lietuva” turi pateikti statinio statybos techniniam prižiūrėtojui techninio (techninio darbo) projekto ar paprastojo remonto aprašo paskutinės su AB “Via Lietuva” suderintos laidos sprendinių faktinį sulyginimą (sudengimą) DWG formatu su rangovo faktiškai atliktais statybos darbais, pažymėtais (užfiksuotais) išpildomojoje dokumentacijoje, t. y. parengtoje kontrolinėje geodezinėje nuotraukoje DWG lyginamasis. | Rangovas | Oficialus raštas (laisva forma) |  | 1 d.d. |
| 1. Įvertinti ar statybos darbai yra užbaigti | Statinio statybos techninis prižiūrėtojas gavęs informaciją iš rangovo, įvertina ar jau yra užbaigti visi statybos darbai.  Jeigu statybos darbai užbaigti, tai toliau žr. 3 veiksmą.  Jeigu statybos darbai neužbaigti, tai toliau žr. 4 veiksmą. | Statybos darbų techninis prižiūrėtojas |  |  | 1 d.d. |
| 1. Įvertinti, ar įforminta visa reikalinga dokumentacija ir ar galima jau atlikti galutinę apžiūrą | Statinio statybos techninis prižiūrėtojas gavęs informaciją iš rangovo, įvertina ar jau galima atlikti galutinę apžiūrą. Vertinimo metu siūloma vadovautis į galutinės objekto apžiūros klausimyne (žr. 1 priedą) bei pranešime dėl rangos darbų užbaigimo ir galimos komisijos organizavimo (žr. 3 priedą) pateiktus klausimus bei nurodyti reikiamą informaciją.  Jeigu galutinę objekto apžiūrą galima atlikti, tai toliau žr. 5 veiksmą.  Jeigu galutinės objekto apžiūros atlikti negalima, tai toliau žr. 4 veiksmą. | Statybos darbų techninis prižiūrėtojas |  |  | 2 d.d. |
| 1. Rengti oficialų raštą rangovui ir pateikti argumentus dėl ko negali būti atlikta apžiūra | Statinio statybos techninis prižiūrėtojas įvertinęs, kad galutinės apžiūros atlikti negalima, rengia ir nedelsiant, bet ne ilgiau kaip per 2 d. d., rangovui pateikia oficialų raštą su argumentais dėl ko negali būti atlikta apžiūra. Raštas, taip pat, turi būti siunčiamas ir AB “Via Lietuva”.  Toliau vykdomas 1 veiksmas, o AB “Via Lietuva” gautas raštas užregistruojamas ir priskiriamas prie projekto. | Statybos darbų techninis prižiūrėtojas |  |  | 2 d.d. |
| 1. Pakviesti visus statybos dalyvius į objekto galutinę apžiūrą | Statinio statybos techninis prižiūrėtojas organizuoja galutinę objekto apžiūrą, į kurią el. laišku pakviečia dalyvauti specialiųjų statybos darbų techninius prižiūrėtojus ir visų statybos dalyvių, t. y. rangovo, projekto vykdymo priežiūros atstovus, bei AB “Via Lietuva” kelių statybos priežiūros vadovą.  5 veiksmas vykdomas kartu su 3 veiksmu lygiagrečiai. | Statybos darbų techninis prižiūrėtojas | El. paštas |  | 1 d.d. |
| 6.1. Dalyvauti galutinėje objekto apžiūroje | Iš statybos darbų techninio prižiūrėtojo gavę kvietimus, rangovas dalyvauja galutinėje objekto apžiūroje. | Rangovas |  |  | 1 d.d. |
| 6.2. Dalyvauti galutinėje objekto apžiūroje | Iš statybos darbų techninio prižiūrėtojo gavę kvietimus, projekto vykdymo priežiūros vadovas dalyvauja galutinėje objekto apžiūroje. | Projekto vykdymo priežiūros vadovas |  |  | 1 d.d. |
| 6.3. Dalyvauti galutinėje objekto apžiūroje | Iš statybos darbų techninio prižiūrėtojo gavę kvietimus, kelių statybos priežiūros vadovas dalyvauja galutinėje objekto apžiūroje. | Kelių statybos priežiūros vadovas |  |  | 1 d.d. |
| 7. Atlikti galutinę objekto apžiūrą | Sutartu laiku, statybos darbų techninis prižiūrėtojas atlieka galutinę objekto apžiūrą. Galutinės objekto apžiūros metu statinio statybos techninis prižiūrėtojas, dalyvaujant projekto vykdymo priežiūros vadovui ( paprastojo remonto atveju rangovo atstovui rengusiam paprastojo remonto aprašą), rangovo atstovui ir kelių statybos priežiūros vadovui, atlieka objekto vizualinę apžiūrą, patikrina DWG lyginamąjį, atlieka galutinį objekto įvertinimą bei vertina:  - ar nėra esminių trūkumų (defektų) ir (arba) neesminių trūkumų;  - terminą, per kurį rangovas turi ištaisyti visus nustatytus neesminius trūkumus, jei tokių buvo nustatyta.  Galutinę objekto apžiūrą paskirtas statinio statybos techninis prižiūrėtojas turi atlikti per 5 darbo dienas nuo rangovo raštiško kreipimosi gavimo dienos.  PASTABA: Jeigu statinio statybos techninis prižiūrėtojas dėl pagrįstų aplinkybių negali atlikti galutinės objekto apžiūros per 5 darbo dienas, tai pranešime dėl rangos darbų užbaigimo ir galimos komisijos organizavimo (žr. 3 priedą) jis turi nurodyti pagrįstas ir argumentuotas priežastis. Atliekant apžiūrą, statybos darbų techninis prižiūrėtojas pildo galutinės objekto apžiūros klausimyną (žr. 1 priedą). | Statybos darbų techninis prižiūrėtojas | 1 priedas. Galutinės objekto apžiūros klausimynas |  | 1 d.d. |
| 8. Pildyti ir kvalifikuotu elektroniniu parašu pasirašyti galutinės objekto apžiūros aktą | Atlikęs galutinę objekto apžiūrą, statybos darbų techninis prižiūrėtojas užpildo ir kvalifikuotu elektroniniu parašu pasirašo galutinės objekto apžiūros aktą (žr. 2 priedą).  Tais atvejais, kai buvo atliekama pakartotinė galutinė objekto apžiūra po esminių trūkumų (defektų) ištaisymo, apžiūros akte papildomai turi būti pateikiama informacija apie esminių trūkumų (defektų) ištaisymą (fiksuojant datas). | Statybos darbų techninis prižiūrėtojas | 2 priedas. Galutinės objekto apžiūros aktas |  | 1 d.d. |
| 9. Aktą teikti pasirašyti rangovui | Pasirašęs galutinės objekto apžiūros aktą, statybos darbų techninis prižiūrėtojas aktą el. paštu pateikia rangovui.  9 veiksmas vykdomas kartu su 8 veiksmu lygiagrečiai | Statybos darbų techninis prižiūrėtojas | El. paštas |  | 1 d.d. |
| 10. Pasirašyti kvalifikuotu elektroniniu parašu | Rangovas iš statybos darbų techninio prižiūrėtojo gavęs galutinės objekto apžiūros aktą, patikrina ar jame esanti informacija tiksli bei pasirašo jį kvalifikuotu elektroniniu parašu. Pasirašęs galutinės objekto apžiūros aktą, rangovas aktą el. paštu pateikia projekto vykdymo priežiūros vadovui.  **PASTABA**: Pasirašytas dokumentas kartu išsiunčiamas ir statybos darbų techniniam prižiūrėtojui, kuris kontroliuoja, kad aktas būtų pasirašytas. | Rangovas | El. paštas |  | 1 d.d. |
| 11. Pasirašyti kvalifikuotu elektroniniu parašu | Projekto vykdymo priežiūros vadovas iš rangovo gavęs galutinės objekto apžiūros aktą, patikrina ar jame esanti informacija tiksli bei pasirašo jį kvalifikuotu elektroniniu parašu. Pasirašęs galutinės objekto apžiūros aktą, projekto vykdymo priežiūros vadovas aktą el. paštu pateikia kelių statybos priežiūros vadovui.  **PASTABA**: Pasirašytas dokumentas kartu išsiunčiamas ir statybos darbų techniniam prižiūrėtojui, kuris kontroliuoja, kad aktas būtų pasirašytas. | Projekto vykdymo priežiūros vadovas | El. paštas |  | 1 d.d. |
| 12. Pasirašyti kvalifikuotu elektroniniu parašu ir persiųsti statybos darbų techn. prižiūrėtojui | Kelių statybos priežiūros vadovas iš projekto vykdymo priežiūros vadovo gavęs galutinės objekto apžiūros aktą, patikrina ar jame esanti informacija tiksli bei pasirašo jį kvalifikuotu elektroniniu parašu. Pasirašęs galutinės objekto apžiūros aktą, kelių statybos priežiūros vadovas aktą el. paštu pateikia statybos darbų techniniam prižiūrėtojui. | Kelių statybos priežiūros vadovas | El. paštas |  | 1 d.d. |

1. **PRIEDAI**

1 priedas. Galutinės objekto apžiūros klausimynas.

2 priedas. Galutinės objekto apžiūros aktas.

3 priedas. Pranešimas dėl rangos darbų užbaigimo ir galimos komisijos organizavimo.

4 priedas. Privalomos (išpildomos) dokumentacijos nebaigtinis sąrašas.

5 priedas. Komisijos veiklos tvarka.

6 priedas. Atliktų statybos darbų perdavimo statytojui (užsakovui) klausimynas.

7 priedas. Statinio fizinių rodiklių sąrašas.

8 priedas. Atliktų statybos darbų perdavimo statytojui (užsakovui) aktas.

9 priedas. Nepriimtų statybos darbų aktas.

10 priedas. Objekto atliktų darbų neesminių trūkumų ir neatitikimų pašalinimo aktas.